jkorsvik/nowiki_second_scrape_merged huggingface dataset:
Raymond McCreesh

Raymond Peter McCreesh (irsk Réamann Mac Raois, født 25. februar 1957, død 21. mai 1981) var et nordirsk medlem av Den provisoriske IRA (PIRA), fra byen Camlough i South Armagh. Han var den tredje av ti som døde under sultestreiken i Nord-Irland 1981.
I juni 1976 forsøkte han sammen med Danny McGuinness og Paddy Quinn å utføre et bakholdsangrep mot en patrulje fra British Army på Mountain House Inn ved veien mellom Newry og Newtownhamilton. Sammen med et fjerde PIRA-medlem stjal de en bil fra en gård i Sturgan som de skulle rømme i etter angrepet. De ble observert da de la seg i stilling, og åpnet ild for tidlig på soldater som var på vei for å sjekke dem. Fjerdemann i bilen stakk av, og de løp inn i et gårdshus som ble omringet av soldater. Etter at de hadde forsøkt å skyte seg ut klarte den lokale katolske sognepresten å forhandle frem en overgivelse. En av soldatene som pågrep dem, visekorporal David Jones, ble senere drept av Francis Hughes.
McCreesh ble i mars 1977 dømt til fjorten års fengsel for drapsforsøk, besittelse av en rifle og ammunisjon, og medlemskap i PIRA. Han ble sendt til Maze fengsel, hvor han i 1981 ble med på sultestreiken. Han døde etter 61 døgn uten å ta til seg næring.


== Referanser ==
Magnor Midtun

Magnor Jørgensson Midtun (født 27. mars 1932 på gården Indre Midttun i Eivindvik) er en bankmann, lokalhistoriker og Venstre-politiker.
I årene 1968–1990 var han  banksjef i Gulen Sparebank. Han var også medlem av kommunestyre og formannskap i åtte år og ble tildelt Kongens fortjenstmedalje i sølv i 2002.
Som historiker har han arbeidet med lokalhistorie fra Gulen, spesielt nærings- og organisasjonsliv og sagn og segn. Han skrev også Gulen Sparebanks 100-årshistorie.
Han har også i en rekke år medvirket i Håkonarspelet.


== Referanser ==


== Eksterne lenker ==
Kjente personer fra Gulen
Eivindvik før og no, tekster av Magnor Midttun
Eduard Hanslick

Eduard Hanslick (født 11. september 1825 i Praha, død 6. august 1904 i Baden ved Wien) var en østerriksk musikkvitenskapsmann og en av sin tids mest innflytelsesrike musikkritikere.
Hanlick huskes i dag nesten utelukkende som en sterk tilhenger av den klassisk-romantiske skolen som sto mot den den nytyske skole i den såkalte Musikstreit som raste i Tyskland på 1800-tallet. Til den klassisk-romantiske skolens fremste representanter hører Brahms, Clara og Robert Schumann og søskenparet Fanny og Felix Mendelssohn, mens den nytyske skolen ble representert av blant andre Liszt, Wagner, Bruckner, Mahler og Hugo Wolf.
Hanslick virket i Wien, en av musikkens hovedsteder. Han var uhyre flittig som skribent som fikk en mye sterkere posisjon enn hans musikalske innsikt vel egentlig berettiget ham til. Gjennomslagskraften hans var så sterk at den kan ha medvirket til at Bruckner og Mahler ikke for alvor kom på konsertrepertoaret før på 1960-tallet, og for at Liszt ikke fikk anerkjennelse som komponist før mot slutten av 1900-tallet.
Hanslick ble kjent med Wagner i Marienbad 1845 og var opprinnelig velvillig innstilt til ham og hans musikk. Entusiasmen kjølnet imidlertid og Hanslick ble etterhvert regnet som en av Wagners heftigste kritikere og motstandere. I Das Judenthum in der Musik gikk Wagner til angrep på Hanslick ved å påstå at han var av jødisk herkomst og hevdet deretter at hans postulerte jødiske kritikerstil var antitysk.


== Referanser ==


== Litteratur ==
Constantin von Wurzbach: «Hanslick, Eduard.» I Biographisches Lexikon des Kaiserthums Oesterreich. 7. Del. Kaiserlich-königliche Hof- und Staatsdruckerei, Wien 1861, s. 334 f. (Innscanning).
(de) Rudolf Bockholdt: «Hanslick, Eduard.» I Neue Deutsche Biographie (NDB). Bind 7, Duncker & Humblot, Berlin 1966, ISBN 3-428-00188-5, s. 637 f. (digitalisering).


== Eksterne lenker ==
Eduard Hanslick, Wikisource på tysk
Idrettslaget Tjalg

Idrettslaget Tjalg (stiftet 10. september 1945) er et idrettslag fra Brønnøy i Nordland. Laget har tilhørighet i nordlige deler av Brønnøysund, samt nord og øst for byen, og ble innmeldt i Norges Idrettsforbund 25. april 1946.
Laget har ca. 700 medlemmer i forskjellige aktiviteter som allidrett, fotball, skiidrett, svømming og turn. Idrettslaget rekrutterer barn og ungdom først og fremst fra Salhus skole. Tidligere drev klubben også med friidrett; på 1980-tallet var dette den største gruppen i laget. IL Tjalg gjorde seg bemerket med en rekke store prestasjoner, både i Norge og Sverige. Noen av disse sto Bertil Storvik for, som hadde Roar Hoff som trener. Han tok tre medaljer i NM i kule, diskos og slegge.   


== Anlegg ==
Laget har egen fotballbane på Mo, som ligger ca. 5 km nord for Brønnøysund. Her ligger også klubbhuset hvor det er klubbrom, kjøkken, dusjer, garderober og garasje. På Gåsheia 7 km østenfor Brønnøysund har klubben en skihytte oppført i tømmer. Her ligger også lagets lysløype. På vinterstid er skihytta åpen for publikum søndager og onsdager.


== Eksterne lenker ==
Offisielt nettsted 
Promo-video for Tjalgs (G)oldboys-lag
Fotballseniorlaget sin hjemmeside (sist oppdatert 2009)
Norges Fotballforbund: IL Tjalg - Fotball
Dan Anton Johansen

Dan Anton Johansen (født 13. august 1979) er en dansk fotballspiller som spilte for Lillestrøm Sportsklubb. Dan Anton Johansen var Lillestrøms førstevalg som erstatter for svenske Christoffer Andersson. Fordi kontrakten til Johansen med Brøndby nærmet seg slutten, gikk han billig til Lillestrøm.
Johansen har spilt for Brøndby hele sin karriere. A-lagsdebuten kom i 1999. Til sammen har han spilt 259 kamper for Brøndby, 33 av disse i Europacup. Han hadde en kontrakt som løp til 2009 med Lillestrøm. Han spiller i dag (2010)[trenger oppdatering] på amatørnivå i Danmark.


== Referanser ==


== Eksterne lenker ==
(en) Dan Anton Johansen – Transfermarkt 
(da) Dan Anton Johansen – Dansk Boldspil-Union 
(en) Dan Anton Johansen – FBref
Cyril Kali

Cyril Kali (født 21. januar 1984)  er en fransk fotballspiller som spilte for Lillestrøm Sportsklubb i 2006-sesongen. Cyril Kali ble hentet til Lillestrøm for å erstatte Christoffer Andersson. Han har tidligere spilt for de franske klubbene Auxerre og Lille.


== Referanser ==


== Eksterne lenker ==
(en) Cyril Kali – Transfermarkt 
(en) Cyril Kali – national-football-teams.com 
(en) Cyril Kali – WorldFootball.net 
(en) Cyril Kali – Soccerway 
(en) Cyril Kali – PlaymakerStats.com
Pål Steffen Andresen

Pål Steffen Andresen (født 19. mai 1982) er en norsk fotballspiller som spiller for Hauerseter. 
Han har fire U-landskamper for Norge U21. Han har også spilt for Lillestrøm og Ull/Kisa.


== Referanser ==


== Eksterne lenker ==
(en) Pål Steffen Andresen – Transfermarkt 
(en) Pål Steffen Andresen – Soccerway 
(no) Pål Steffen Andresen – Norges Fotballforbund 
(en) Pål Steffen Andresen – FBref
Pål Strand

Pål Strand (født 9. mars 1976) er en norsk fotballspiller som spiller for Raufoss. Strand kom til klubben i 2009 etter tidligere å ha spilt for Gjøvik/Lyn, Raufoss Idrettslag, HamKam og Lillestrøm Sportsklubb.Strand hadde kontrakt med Lillestrøm Sportsklubb ut 2008-sesongen, men etter å ha blitt degradert til Lillestrøms andrelag på begynnelsen av året ble NISO involvert på Strands vegne, hvor blant annet leder Silje Vaadal kalte behandlingen av Strand for «mobbing» og «trakassering». Etter å ha blitt enig med Lillestrøm om å avslutte arbeidsforholdet ble Strand enig med Hamarkameratene om en toårskontrakt, noe som gjorde at overgangen skjedde vederlagsfritt. Han debuterte for Hamarlaget i seriesammenheng hjemme mot Sportsklubben Brann den 28. juni 2008.
Pål Strand har for øvrig en sterk venstrefot og kan spille på flere posisjoner på banen. Han har også spilt to kamper for herrelandslaget til Norge mot henholdsvis Polen og Wales i 2001.25. september 2012 kollapset han på trening med Raufoss. Etter en tur med luftambulanse til ullevål sykehus fant de ut at han hadde en alvorlig hjertefeil.


== Referanser ==


== Eksterne lenker ==
(en) Pål Strand – Transfermarkt 
(en) Pål Strand – national-football-teams.com 
(en) Pål Strand – EU-Football.info 
(no) Pål Strand – Norges Fotballforbund 
(en) Pål Strand – FBref 
HamKam.no – Strands spillerstatistikk
Norsk Internasjonal Fotballstatistikk.no – Strands personprofil
Johan Petter Winsnes

Johan Petter Winsnes (født 15. november 1975) er en norsk fotballspiller som spilte for blant annet Lillestrøm Sportsklubb. Johan er tremenningen til Fredrik Winsnes. 
Johan Petter Winsnes gikk til Rosenborg som junior fra Byneset, og fikk med seg der fem sesonger (to som senior). Han fikk ingen offisielle A-kamper i Rosenborg. Gikk så til Skeid, men ble kneskadet og valgte å bygge seg opp i Byåsen (1. divisjon). I 1999 gikk han til Moss, hvor hadde tre sesonger, før han kom til Lillestrøm.
Han var leid ut til Skeid i 2008. 


== Tidligere klubber ==
Byneset
Skeid
Byåsen
Rosenborg
Moss


== Referanser ==


== Eksterne lenker ==
(en) Johan Petter Winsnes – Transfermarkt 
(en) Johan Petter Winsnes – FBref
Khaled Mouelhi

Khaled Mouelhi (født 13. februar 1981) er en tunisisk fotballspiller som spiller for Espérance Sportive de Tunis. Han har også spilt for Lillestrøm Sportsklubb. Han kom fra den tunisiske klubben Club Africain.


== Referanser ==


== Eksterne lenker ==
(en) Khaled Mouelhi – Olympedia 
(en) Khaled Mouelhi – Sports-Reference (OL-resultater – arkivert) 
(en) Khaled Mouelhi – FIFA 
(en) Khaled Mouelhi – Transfermarkt 
(en) Khaled Mouelhi – national-football-teams.com 
(en) Khaled Mouelhi – WorldFootball.net 
(en) Khaled Mouelhi – FootballDatabase.eu 
(en) Khaled Mouelhi – FBref
Magnus Myklebust

Magnus Waade Myklebust (født 8. juli 1985) er en norsk fotballspiller som spiller for Bergsøy Idrettslag.Han er fetter av tidligere Lillestrøm spiller og manager Jan Åge Fjørtoft.
Myklebust har tidligere spilt for Kongsvinger, Odd Grenland, Lillestrøm, Hødd og Gursken.


== Referanser ==


== Eksterne lenker ==
(en) Magnus Myklebust – Transfermarkt 
(en) Magnus Myklebust – Soccerway 
(no) Magnus Myklebust – Norges Fotballforbund 
(en) Magnus Myklebust – FBref
Gørild Mauseth

Gørild Mauseth (født 1972) er en norsk skuespiller kjent fra dramafilmen Brent av frost.
Mauseth er utdannet ved Teaterhøgskolen og har blant annet vært knyttet Den Nationale Scene i Bergen, Nationaltheatret og Riksteatret.Hun filmdebuterte i Telegrafisten (1993). Hun er mest kjent for sin rolle i filmen Brent av frost fra 1997, som innbragte henne Amandaprisen i klassen beste debutant. I 2008 gikk hun til sak mot NRK etter at NRKs Anne Lindmo og Per Sundnes hadde vist et nakenklipp med henne fra filmen i programmet Store Studio. Mauseth mente scenen var underlagt en klausul som gjorde at det ikke var anledning til å bruke den utenfor en sammenheng. Saken ble tatt helt til Høyesterett der Mauseth vant frem.I 2017 hadde hun rollen som Margot i TV-serien Monster. Samme år produserte hun dokumentaren Karenina & I med Liam Neeson.


== Utmerkelser ==
I 1998 ble hun tildelt Amandaprisen i klassen årets debutant.
I 2017 ble hun tildelt Finnmark fylkes kulturpris.


== Familie ==
Hun giftet seg i 2005 med den italienske regissør og filmprodusent Tommaso Mottola di Amato. Sammen driver de firmaet Orto Polare AS i Kjøllefjord.


== Referanser ==


== Eksterne lenker ==
(en) Gørild Mauseth på Internet Movie Database 
(da) Gørild Mauseth på Filmdatabasen 
(en) Gørild Mauseth hos The Movie Database
Rune Ertsås

Rune Ertsås (født 24. mai 1987 i Sparbu) er en norsk fotballspiller som la opp i 2017.
Rune Ertsås' moderklubb er Sparbu IL.


== Referanser ==


== Eksterne lenker ==
(en) Rune Ertsås – Transfermarkt 
(en) Rune Ertsås – FootballDatabase.eu 
(en) Rune Ertsås – Soccerway 
(no) Rune Ertsås – Norges Fotballforbund 
(en) Rune Ertsås – FBref
The Verve

The Verve var et engelsk britpop/alternativ rocke-band, dannet i 1990. Bandet debuterte i 1992, men ble oppløst i 1999. I 2007 gjorde The Verve comeback med å begynne å spille konserter igjen. Året etter ga de ut albumet Forth. I august 2009 ble The Verve igjen oppløst, etter en krangel mellom Richard Ashcroft og Nick McCabe.
Bandet kom fra byen Wigan i England.


== Medlemmer ==
Richard Ashcroft (Vokalist/Gitar)
Nick McCabe (Gitar)
Simon Jones (Bass)
Pete Salisbury (Trommer)
Simon Tong (Gitar/Keyboards)


== Historien ==
I løpet av årene utga gruppen fire album. Debuten A Storm In Heaven kom i 1993, etterfulgt av No Come Down i 1994, men det var ikke før i 1995 med A Northern Soul de fikk noe særlig oppmerksomhet. Gjennombruddet kom i 1997 med Urban Hymns, som var det fjerde og siste album inntil 2008. Albumet innheholdt blant annet singelen «Bitter Sweet Symphony», og oppnådde gode salg.
Etter bruddet i 1999 startet Simon Jones og Simon Tong et nytt band, The Shining, som debuterte i 2002. Vokalist Richard Ashcroft utga to soloalbum, Alone With Everybody (2000) og Human Conditions (2002). I tillegg ble Simon Tong med i bandet Blur i 2002.


== Album ==
A Storm In Heaven (1993)
A Northern Soul (1995)
Urban Hymns (1997)
This Is Music: The Singles 92-98 (samling) (2004)
Forth (2008)


== Singler ==
Bitter Sweet Symphony (11 uker i 1997, #9 som beste plassering)
The Drugs Don't Work (6 uker i 1997, #13 som beste plassering)


== Eksterne lenker ==
(en) The Verve – kategori av bilder, video eller lyd på Commons 
(en) The Verve på Internet Movie Database 
(en) The Verve på Apple Music 
(en) The Verve på Discogs 
(en) The Verve på MusicBrainz 
(en) The Verve på Spotify 
(en) The Verve på Songkick 
(en) The Verve på Last.fm 
(en) The Verve på AllMusic
Sylta

For stedet med samme navn i Stockholms län i Sverige, se Sylta (Uppland).Sylta er et stedsnavn og ei grend i Hordabø på Radøy. Stedet ligger på nordvestsiden av øya Radøy i Alver kommune.
Tidligere fantes det meieri, dagligvarebutikker og postkontor på stedet, men alt dette er nå nedlagt. Postkontoret 5131 Syltavåg ble nedlagt i 1970 og lagt under 5937 Bøvågen. Syltavåg hadde dampskipsanløpssted på Syltakaien, der også Syltevaag Meieri lå. Tidligere het stedet Sylte, men dette ble endret til Sylta. På Sylta finner en avkjørsel til Kjenes.
Bøvågen

Bøvågen ligger 10 kilometer nord for Manger i Alver kommune og 58 kilometer nord for Bergen. 
Bøvågen er et lite samfunn med butikk og post, trevarehandel, bensin- og dieselpumpe, fiskeriforedling og fiskeutsalg. Bygden har egen barneskole og barnehage. I tillegg finnes det diverse industri, eksempelvis innen stillas og gårdsbruk. Bebyggelsen er en blanding av gammelt og nytt, og et svært populært sted for hyttefolk. Det er svært mange hytter spredt rundt i området.  Området har en  skjærgård, med mange øyer og badeplasser. 
Bøvågen var en del av gamle Hordabø herad. Postnummeret er 5937 Bøvågen.


== Se også ==
Hordabø kirke


== Eksterne lenker ==
Kapteinen Bar og Restaurant. Uteplass i nærheten av Bøvågen
Bøvågen Service AS
Michael B. Tretow

Bo Michael Tretow (født 20. august 1944 i Östra Eneby, Norrköping, Östergötlands län) er en svensk lydtekniker, komponist, musiker og artist. Internasjonalt er Michael B. Tretow mest kjent som musikkgruppen ABBAs lydtekniker. Han er også en av de som stod bak Caramba. Han har også laget den kjente sangen «Den makalösa manicken».


== Litteratur ==
Carl Magnus Palm Från ABBA® till Mamma Mia! 1999 ISBN 91-89136-06-3
Magnus Höjer Berömda från Norrköping 2004 ISBN 91-87005-08-5


== Eksterne lenker ==
(en) Michael B. Tretow på Internet Movie Database 
(en) Michael B. Tretow hos The Movie Database 
(en) Michael B. Tretow på Discogs 
(en) Michael B. Tretow på MusicBrainz 
(en) Michael B. Tretow på AllMusic 
(en) Michael B. Tretow på AllMusic
Kjersti Lid Gullvåg

Kjersti Lid Gullvåg (født 20. april 1981 i Mo i Rana) er en norsk skuespiller og TV-programleder.
Gullvåg ble etter flere oppdrag hos Nordland Teater kjent gjennom en rolle i filmen Svidd neger (2003) og som programleder i barneprogrammet Pysj pop baluba på NRK.
Kjersti Gullvåg er datter av skuespillerne Tone Lid Gullvåg og Thor-Inge Gullvåg.


== Eksterne lenker ==
Kjersti Lid Gullvåg (IMDb)
Augustin Haller von Hallerstein

Augustin Haller von Hallerstein (født 18. august 1703 i Ljubljana i det som i dag er Slovenia med da var Laibach i Østerrike, død 29. oktober 1774 i Beijing i Kina) var en tyskættet jesuitt som ble sendt som misjonær til Kina og ble mandarin og president for det astronomisk-matematiske byrå ved det keiserlige hoff.


== Liv og virke ==
Haller von Hallerstein stammet fra en frankisk adelsfamilie. Etter avslutningen av sine filosofiske studier i Ljubljana begav han seg i 1721 til Wien og inntrådte der i jesuittordenen. Han studerte teologi og matematikk og ble presteviet i 1734.  
Haller von Hallerstein ble leder for jesuittkollegiet i Temesvár men fikk allerede neste år oppfylt sitt ønske om å bli misjonær i Østen. Han seilte i 1736 til Mosambik og året etter til Goa, og kom etter en farefull ferd til Kanton i 1738 og dro derfra til Macao.  Der fikk han sin avsluttende forberedelse på sitt virke i Kina ved jesuittenes universitetskollegium São Paulo.

På grunn av sine fremragende matematiske ferdigheter ble han kalt til Beijing. Der ble han gjort til mandarin, og var fra 1739  medlem av og fra 1746 direktør for det keiserlige astronomiske byrå.  Hans innflytelse ved hoffet kom den forfulgte kirke til gode. Haller von Hallerstein var visitator 1751-58 og provinsial 1757-62 og 1766-74 for jesuittene i Det fjerne østen. Han stod i dialog med lærde i Europa og etterlot seg mange astronomiske, geografiske og topografiske verker. 
Han foretok en folketelling av Kinas innbyggere for det 25.e og det 26.e regjeringår under Qianlong-keiseren. Hans oversikt med oversettelse nådde Europa i 1779. Kinas herskerfolk mandsjuene var for det meste motstandere av folketelling, i det minste av offentliggjørelse av resultatet, ettersom det kunne lede til at den hankinesiske befolkning ble seg bevisst egen tallmessig overlegne styrke og bli uregjerlige. Hallersteins tall bekreftet hans medbrors og forgjenger pater Amiots beregninger, og viste at befolkningen var i vekst. I Qianlong-keiserens  25. år fant Hallerstain 196.837.977 sjeler, og året etter 198.214.624.Hallerstein døde av hjerteslag da han fikk vite at paven hadde opphevet jesuittordenen. Han ble gravlagt på jesuittenes gravsted Zhalan i Beijing.


== Verker ==
Carte de Macao et ses environs, 1739
Observationes astronomicae ab anno 1717 ad annum 1752 a PP. Societatis Jesu Pekini Sinarum factae ..., 2 deler, Wien 1768.


== Se også ==
Liste over kinamisjonærer tilhørende jesuittordenen


== Referanser ==


== Litteratur ==
Stanislav Juznic: «Letters from Augustin Hallerstein [1703-1774]», an Eighteenth Century Jesuit Astronomer in Beijing», i Journal of Astronomical History and Heritage 11 (2008) 3, s. 219-225
Louis Pfister: Notices biographiques et bibliographiques sur les jésuites de l'ancienne mission de Chine, 1552-1773, Chang-hai, 1932-1934 (Nendeln: Kraus Reprint, 1971)
Veronikas to liv

Veronikas to liv (fransk: La double vie de Véronique; polsk: Podwójne życie Weroniki) er en fransk-polsk film fra 1991, regissert av Krzysztof Kieślowski. Han har også skrevet manuset, sammen med Krzysztof Piesiewicz, og musikken er komponert av Zbigniew Preisner. Filmen vant tre priser under Filmfestivalen i Cannes i 1991.
Dette var den første filmen som Kieślowski laget delvis utenfor Polen, og de deler av filmen som finner sted i Polen tar i liten grad opp de store sosiale omvendinger som fant sted i Polen på denne tiden, midt under Sovjetunionens oppbrudd. En av nøkkelscenene i filmen foregår midt i en stor politisk protest i Kraków, men kameraet fokuserer kun på hvordan situasjonen oppleves av en turist.
På samme måte som i Blå, som skulle komme ut tre år senere, er Preisners filmmusikk en viktig del av handlingen. Kieślowski eksperimenterer også med bruk av fargefilter for å skape en fantasipreget, overjordisk stemning, noe han skulle komme til å gjøre i enda større grad i sitt arbeid med Tre farger-trilogien.


== Handling ==
Irène Jacob spiller både den polske jenta Weronika, som bor i Kraków i Polen, og Véronique, som bor i Clermont-Ferrand i Frankrike. Selv om de aldri møtes – med unntak av et lite glimt under en politisk protest i Kraków, der Véronique er på besøk som turist – lever de parallelle liv og deler til en viss grad personlighet, som var de dobbeltgjengere. Filmen viser hva som skjer når Weronika velger å ofre alt for en karrière som sanger, og tilsvarende hva som skjer når Véronique velger å avslutte sin karrière som musiker for i stedet å forfølge kjærligheten. Mannen hun involverer seg med lager marionetter og setter opp dukketeater, og gjennom denne symbolikken stiller filmen spørsmål om hvorvidt mennesket egentlig har en fri vilje, eller – som så ofte ellers i Kieślowskis filmer – om alt avhenger av tilfeldigheter.
Historien er blitt oppfattet som en politisk allegori hvori Weronika representerer Polen og Véronique Frankrike eller Vesten. Begge er både kultiverte og sofistikerte, men der Véronique er fri og tilsynelatende velger sin egen skjebje, ofrer Weronika alt, som Polen under annen verdenskrig, og lider en tragisk skjebne som følge av dette.


== Medvirkende ==
Irène Jacob: Weronika / Véronique (Anna Gornostaj dubber stemmen hennes til polsk i første halvdel av filmen)
Halina Gryglaszewska: Tanten
Kalina Jędrusik: Damen
Aleksander Bardini: Dirigenten
Władysław Kowalski:  Weronikas far
Guillaume De Tonquédec: Serge
Jerzy Gudejko:  Antek
Philippe Volter: Alexandre Fabbri


== Priser ==
Cannes filmfestival 1991:
Beste kvinnelige skuespiller: Irène Jacob
FIPRESCI-prisen: Krzysztof Kieślowski
Publikumsprisen: Krzysztof Kieślowski


== Referanser ==


== Eksterne lenker ==
(en) Veronikas to liv på Internet Movie Database 
(no) Veronikas to liv hos Filmfront 
(sv) Veronikas to liv i Svensk Filmdatabas 
(da) Veronikas to liv i Danmark Nationale Filminstitut 
(fr) Veronikas to liv på Allociné 
(nl) Veronikas to liv på MovieMeter 
(en) Veronikas to liv på AllMovie 
(en) Veronikas to liv på Rotten Tomatoes 
(en) Veronikas to liv på Metacritic 
(en) Veronikas to liv på Box Office Mojo
Ramsy Suleiman

Ramsy Bahjat Suleiman (født 1977) er en norsk reality-TV-deltager kjent fra realityserien Big Brother i 2001. 
Suleiman ble kjent gjennom sin deltakelse i den første norske versjonen av reality-programmet Big Brother som gikk på TVNorge i 2001. Han ble stemt ut like før finalen, etter 93 dager. Underveis innledet han et forhold til deltaker Anne Mona Hansen, og de giftet seg noen måneder senere i forbindelse med et gjenforeningsprogram som ble sendt på TVNorge høsten 2001. Samme høst deltok han også i en episode av dokumentaren Big Brother 100 dager etter og var gjest i Fredrik Skavlans talkshow Først & sist. I 2010 deltok han i en episode av gameshowet Wipeout på TVNorge.Suleiman er født og oppvokst i Ålesund. Han er utdannet ingeniør ved Høgskolen i Ålesund (2004). Han er ellers kjent som en ivrig BASE-hopper og har sittet som styremedlem i Norges Luftsportforbund, hvor han blant annet har vært leder for fallskjermseksjonen (2013-2015).


== Referanser ==


== Eksterne lenker ==
(en) Ramsy Suleiman på Internet Movie Database 
(no) Ramsy Suleiman hos Filmfront
Herad skule

Herad skule ligger i Gol kommune. Skolen har i dag 77 elever på barnetrinnet. Skolen ligger i bygda Herad, ca. 4 km fra Gol sentrum. Hovedmål ved skolen er nynorsk, og det er den eneste i Gol som utelukkende har nynorskelever.
Det første skolebygget ble bygd i Herad i 1877. Senere har det vært bygd om flere ganger. I 1982 brant den gamle skolen ned til grunnen. Det ble bygget ny skole, dagens bygg, som stod ferdig i 1984.
Herad skole var demonstrasjonsskole i perioden 2005–2007. Demonstrasjonsskoler er skoler som har utmerket seg innenfor flere felt i skoleutvikling. Skolene får et økonomisk bidrag på kr.500 000,- pr. år for å vise fram det de har gjort. Skolene skal legge til rette for å  ta imot besøk fra andre skoler, eventuelt andre som er interessert i skolens arbeid.


== Referanser ==


== Eksterne lenker ==
Herad skule – Skolens hjemmeside